मैक बैथ (मनै च) इस महा नाटकै दी शुरू दियें घटनें आला लेखा दो भविक्ख बाणियां ते पूरियां होई गेइयां (रौस ते एङ्गसै पासै फ़िरकियै) भद्र पुरखो, में तुसें गी धन्नबाद दिन्नां। (मनै च) इनें डैने दियां लालच भरी दिया ए गल्लां भलेआं बुरियां नई होई सकदियां? नई पर ए चंगियां बी कियां होई सकदियां न? जेकर बुरिया न तां इयां सच्चियां बी कियां होई सकदियां न? जेकर बुरिया न तां इयां सच्चियां बनियै इनें मिगी ए सफलता का दित्ती? में काऊडोर दा थेन बनी गेआं। जेकर चंगिया न तां उन्दे दित्ते दे उस लालचै दा शकार में बी बना जिसदी भ्यानक कल्पना कन्ने गै मेरे सतराण्डे उब्बा जंदे। दिलै च ते हिरदे च अजीब किस्मै दी ! ते कम्मनी होन लगदी ऐ? इनें डरौनियें कल्पनें था सामनै होने आले भौ घट्ट डरांदे न। हत्यादी गल मेरे दमागै च अजीब सुखने आला लेखा ऐ, पर इस मिगी इन्ना परेशान करी दित्ता ऐ जे ए गल्ल सुखने आला लेखा लगदी होई बी मिगी जकीन होंदा ऐ जे उसदे बिना किश बी सच्च नई ऐ।